79 
Cias. III* Synistata. Chrysis. 
pitis emergunt • Caput nigrum vertice profunde diviso in 
duas partes, & in pectus retractum. Os acuminatum eo mo- 
do ut exhibeat imaginem faciei indutae caputio poenitenti- 
ae. Oculi magni, prominuli, sublimes. Frons lata. Thorax 
angustior capite . Abdomen sessile ovatum , nitens , subtus 
fornicatum petiolo brevi . Femora omnia nigra, posticaque 
clavata , globosa . Tibiae , & tarsi tenuissimi breves , rufi . 
Aculeus sub fornice reconditus, ac reflexus. Alae hyalinae 
immaculatae . Volatus gravis . 
Habitat in plantis Hesperidum parieti innixis : media aesta- 
te capta . 
* 853. C? Plumata. 
Long. 1. 1 . 
Nigra , antennis plumatis , abdomine reverso , petiolo lon- 
gissimo . 
Insectum elegans magnitudine Cyniphis Rosae • Antennae fi- 
liformes, dentatae, dentibus septem quadrangulatis, primo 
articulo, seu basi praelonga, & caput versus deflexae, plu- 
matae tenui villo albo sericeo . Tota nigra , exceptis ocu- 
lis, tibiis, & digitis rufis. Abdomen breve , nitens ad latera 
compressum figura cordis reversi , fornicati , lunati , basi 
prona terram respiciente, petiolo longissimo uti in E. Ap- 
pendigastro • Alae hyalinae • 
Habitat cum praecedenti Capta media aestate, post meridi- 
em, Sole radiis potentioribus me verberante . 
* 854. C? Adonidum. 
Long. 1. 1 . 
Nigra , oculis rubris , abdomine petiolato cordiformi ad api- 
cem acuminato , pedibus albis • 
Diagnosi addendum ; antennae breves subfiliformes , uti in 
Chrysi Caput & thorax niger punctulatus . Abdomen ni- 
grum nitens, ad latera compressum. Femora nigra. Alae a- 
queae . 
Inventa cum praecedenti in eodem loco pluries • 
